Na temelju članka 39. Statuta Dječjeg vrtića Sunce-Fažana-pročišćeni tekst, KLASA: 601-02/14-02/01, URBROJ: 2168/08-54-01-04-14-6, od dana 24.03.2014. godine te Zaključka o davanju prethodne suglasnosti načelnice Općine Fažana, KLASA: 601-02/14-01/3, URBROJ: 2168/08-02/00-14-2, od dana 13.03.2014. godine, III saziv Upravnog vijeća Dječjeg vrtića Sunce-Fažana na 17. sjednici održanoj 24.03.2014. godine, usvojilo je Pravilnik o upisu i mjerilima upisa u Dječji vrtić Sunce-Fažana (pročišćeni tekst).

Pročišćeni tekst Pravilnika obuhvaća Pravilnik o upisu i mjerilima upisa u Dječji vrtić Sunce-Fažana stupio na snagu 06. svibnja 2011. godine te Izmjene i dopune Pravilnika o upisu i mjerilima upisa u Dječji vrtić Sunce-Fažana koje su stupile na snagu 02.04.2014. godine.

P R A V I L N I K

o upisu i mjerilima upisa u Dječji vrtić Sunce-Fažana

(pročišćeni tekst)

Članak 1.

Predupisi djece u Dječji vrtić Sunce-Fažana (u nastavku teksta: Ustanova) raspisuju se tijekom mjeseca svibnja tekuće godine za sljedeću pedagošku godinu.

Članak 2.

(1) U Ustanovu se mogu upisati djeca od navršenih dvanaest (12) mjeseci starosti pa do polaska u osnovnu školu.

(2) Dijete i roditelji/staratelji moraju imati prebivalište na području Općine Fažana, odnosno dijete i roditelji/staratelji moraju imati status stranca sa stalnim ili privremenim boravkom na području Općine Fažana.

(3)  Upisi u predškolsku ustanovu obavljaju se u upisnom roku.

(4) Ako se tijekom pedagoške godine pojavi slobodno mjesto upis se obavlja temeljem liste reda prvenstva.

Članak 3.

(1) Upis djece u upisnom roku provodi Povjerenstvo za provođenje upisa u Ustanovu u čijem su sastavu tri (3) člana, kako slijedi:

· ravnatelj Ustanove

· predsjednik Upravnog vijeća Ustanove

· predstavnik odgojitelja.

(2) Odgojiteljsko vijeće svake godine na svojoj sjednici imenuje člana Povjerenstva iz reda odgojitelja.

Članak 4.

(1) Članovi Povjerenstva biraju predsjednika povjerenstva većinom glasova na prvoj sjednici povjerenstva.

(2)   Povjerenstvo donosi odluke natpolovičnom većinom glasova svih članova javnim glasovanjem.

Članak 5.

(1) Povjerenstvo utvrđuje i objavljuje tekst Poziva za upis u Ustanovu.

(2) Poziv mora sadržavati:

· mjesto za preuzimanje obrasca zahtjeva za upis

· mjesto za predaju zahtjeva za upis

· rok za podnošenje zahtjeva

· naznaku potrebne dokumentacije koja se prilaže uz zahtjev vrste programa za koje se vrši upis djece

· vrijeme i mjesto objave rezultata upisa

(3) Poziv za upis djece u Ustanovu objavljuje se na oglasnoj ploči Ustanove, na javnim oglasnim prostorima u mjestu i u dnevnom tisku.

(4)  Rok za podnošenje prijava po pozivu ne može biti kraći od dvadeset (20) dana.

(5) Rok za utvrđivanje prijedloga liste reda prvenstva za upis u Ustanovu je dvadeset (20) dana od dana isteka roka za podnošenje prijava.

Članak 6.

Potrebna dokumentacija za upis u Ustanovu je kako slijedi:

· Izvod iz matice rođenih

· Uvjerenje o prebivalištu ili boravku stranca za roditelje/staratelje
· Potvrde, uvjerenja, rješenja o ostvarivanju bodova iz članka 12. ovog Pravilnika

· Izjava o pripadnosti talijanskoj nacionalnoj manjini

Članak 7.

Roditelji/staratelji mogu izjaviti prigovor na objavljeni prijedlog liste reda prvenstva u roku od pet (5) dana od objave liste Povjerenstvu za upise.

Članak 8.

Odgovor o prigovoru Povjerenstvo mora donijeti u roku od pet (5) dana.

Članak 9.

(1) Povjerenstvo podnosi izvješće o realizaciji i rezultatima upisa po skupinama i vrsti programa Upravnom vijeću Ustanove najkasnije do kraja srpnja tekuće godine.

(2)  Ukoliko Upravno vijeće prihvati izvješće, liste primljene djece se smatraju konačnima.

Članak 10.

(1) Nakon utvrđivanja liste reda prvenstva upisa, Povjerenstvo je dužno dostaviti Općinskom vijeću Općine Fažana izvješće o provedenim upisima.

(2) Izvješće mora sadržavati:

· Podatke o postupku upisa

· Podatak o slobodnim mjestima po dječjim vrtićima

· Podatak o broju zaprimljenih prijava za upis

· Podatak o broju prijava zaprimljenih nakon roka

· Podatak o odbijenim prijavama za upis

· Podatak o broju odbijenih prigovora na prijedlog liste reda prvenstva upisa

· Podatak o broju prihvaćenih prigovora na prijedlog liste reda prvenstva upisa

· Listu reda prvenstva

· Listu upisa po skupinama

Članak 11.

(1)  Kao javne ovlasti Ustanova obavlja sljedeće poslove:

· upise djece u Ustanovu i ispise djece iz Ustanove s vođenjem odgovarajuće dokumentacije

· izdavanje potvrda i mišljenja

· upisivanje podataka o Ustanovi u zajednički elektronički upisnik.

(2) Kada Ustanova u vezi s poslovima iz stavka 1. ovoga članka ili drugim poslovima koje obavlja kao javne ovlasti, odlučuje o pravu, obvezi ili pravnom interesu djeteta, roditelja ili skrbnika ili druge fizičke ili pravne osobe, dužna je postupati prema odredbama zakona kojim se uređuje opći upravni postupak.

Članak 12.

(1) Broj bodova za svaku prijavu za upis utvrđuje se primjenom kriterija kako slijedi:

	R. br.
	Opis kriterija
	Broj bodova

	1.
	Dijete roditelja/staratelja žrtava i invalida Domovinskog rata
	10

	2.
	Dijete s oba zaposlena roditelja/staratelja
	10

	3.
	Dijete samohranog roditelja/staratelja
	10

	4.
	Dijete u godini prije polaska u školu
	8

	5.
	Dijete iz obitelji s troje ili više djece
	6

	6.
	Dijete s teškoćama u razvoju
	4

	7.
	Dijete u udomiteljskim obiteljima
	4

	8.
	Dijete iz obitelji koja živi u teškim socijalnim ili zdravstvenim uvjetima ili čiji roditelji koriste Socijalni program Općine Fažana
	2

	9.
	Dijete čiji je jedan roditelj/staratelj zaposlen
	1

	10.
	Dijete čiji je brat/sestra već upisan u Ustanovu
	1

	11.
	Dijete korisnika doplatka za djecu
	1


(2) Ako dvoje ili više djece ostvari jednak broj bodova redoslijed na listi reda prvenstva utvrđuje se po kriteriju starije dobi.

Članak 13.

Prije zaključenja ugovora roditelj/staratelj je obvezan:

· Dostaviti Ustanovi Potvrdu o obavljenom zdravstvenom pregledu djeteta, presliku kartona cijepljenja djeteta i presliku zdravstvene iskaznice djeteta

· Obaviti uz nazočnost djeteta inicijalni intervju ili razgovor sa stručnim suradnikom vrtića

· Potpisati izjavu o ovlaštenim osobama koje mogu dovoditi i odvoditi dijete iz vrtića

Članak 14.

(1)  Ugovor o korištenju programa mora biti zaključen najkasnije do 31. kolovoza.

(2) Dijete čiji roditelj/staratelj ne potpiše ugovor o korištenju programa briše se sa liste reda prvenstva.

Članak 15.

(1) Ako nakon provedenog postupka upisa u Ustanovi ima slobodnih mjesta mogu se upisati i djeca roditelja/staratelja koji ne ispunjavaju uvjete iz članka 2. ovog Pravilnika.

(2) Odluku o upisu donosi Upravno vijeće Ustanove.

Članak 16.

(1) Dijete može biti ispisano iz Ustanove na zahtjev roditelja/staratelja u slučaju postojanja objektivnih razloga (bolest djeteta, ostanak roditelja/staratelja bez posla, preseljenje iz mjesta boravka).

(2) Roditelji/staratelji dužni su obavijestiti Ustanovu o namjeri prestanka korištenja usluga Ustanove najmanje osam (8) dana prije namjere prekida korištenja usluga.

(3)  Roditelji/staratelji će za ispis djeteta dobiti ispisnicu.

Članak 17.

(1) Ispisnicu potpisuju grupni odgojitelji i roditelj/staratelj, a ovjerava je ovlašteni radnik računovodstva Ustanove, nakon što utvrdi da ne postoji nepodmirenih obveza prema Ustanovi od strane roditelja/staratelja.

(2) Ukoliko roditelj/staratelj prestane koristiti usluge Ustanove, a da prethodno nije ispisao dijete, dužan je platiti troškove usluga Ustanove za vrijeme koje je potrebno da Uprava Ustanove izvrši ispis po službenoj dužnosti.

Članak 18.

(1) Ustanova će otkazati pružanje svojih usluga roditeljima/starateljima koji se ne pridržavaju odredbi Ugovora o korištenju usluga gdje su navedena međusobna prava i obveze, a uz poštivanje otkaznog roka od petnaest (15) dana, u slučajevima:

· neispunjavanja obveza prema Ustanovi utvrđenih ugovorom i ovim Pravilnikom

· ako dijete ili roditelj/staratelj svojim ponašanjem nanosi štetu i ometa normalan rad odgojno-obrazovne grupe u Ustanovi

· davanja netočnih podataka u podnesenoj prijavi za upis djeteta

· izostanka djeteta iz Ustanove u trajanju od trideset (30) dana neprekidno bez opravdanog razloga i prethodne najave

· ako roditelji/staratelji bez opravdanog razloga ne dovedu dijete u roku od trideset (30) dana od početka nove pedagoške godine, smatrat će se da su odustali od upisa te će dijete biti ispisano iz Ustanove

· ako roditelji/staratelji ne izvrše uplatu naknade za boravak djeteta u Ustanovi ni u roku ostavljenom u opomeni pred raskid ugovora

(2) Rješenje o ispisu donosi ravnatelj.

Članak 19.

(1) Raskid ugovora u smislu članka 17. Pravilnika vrši se putem rješenja o raskidu ugovora koji donosi ravnatelj Ustanove s posebnim obrazloženjem.

(2) Raskid ugovora radi neplaćanja naknade za boravak djeteta u Ustanovi do 15. (petnaestog) u mjesecu za prethodni mjesec ne može se izvršiti bez prethodno upućene opomene pred raskid ugovora s naznačenim naknadnim rokom za podmirenje obveze.

(3) Rješenje iz stavka 1. ovog članka obavezno sadrži datum prestanka prava i obveza po ugovoru i razlog raskida ugovora.

Članak 20.

Ovaj Pravilnik može se mijenjati i dopunjavati samo na način i u postupku u kojem je i donesen.

Članak 21.

Ovaj Pravilnik se objavljuje na oglasnoj ploči vrtića, a stupa na snagu osmog (8.) dana od dana objave.

Članak 22.

Stupanjem na snagu ovog Pravilnika prestaje važiti Pravilnik o upisu i mjerilima upisa u Dječji vrtić Sunce-Fažana, Urbroj: 2168/08-02-11-81 od 06. svibnja 2011. godine.

KLASA: 601-02/14-02/01
URBROJ: 2168/08-54-01-04-14-10
Fažana, 24. ožujka 2014. godine
Predsjednik Upravnog vijeća

Benita Gošev

Pravilnik je objavljen na oglasnoj ploči dana 25.03.2014. godine, a stupio je na snagu dana 02.04.2014. godine.

  Ravnatelj

           Ljiljana Brajić

